Սատանայի կամուրջ (Շվեյցարիա)

Սատանայի կամուրջ (), երեք կամուրջներ Շվեյցարիայի Ռեուս գետի վրա, Անդերմատ գյուղի մերձակայքում, գտնվում է Ալպերում՝ Սեն Գոթարդ լեռնանցքից 12 կմ հյուսիս։

1230-1707 թվականներին Անդերմատում գոյություն ուներ փայտե կամուրջ։ Առաջին քարե կամուրջը կառուցվել է Ռեուսի ձորում 1595 թվականին ։

Ըստ լեգենդի երկար ժամանակ տեղացիներին այդպես էլ չի հաջողվել կամուրջ կառուցել, քանի որ գետի կատաղի հոսքը ամեն անգամ քանդում էր նորացված կամուրջը։ Այնուհետև սատանան (որի անունով անվանվել է կամուրջը) պայմանավորվել է շինարարների հետ, առաջարկել օգնել կամուրջի կառուցմանը այն պայմանով, որ նա կվերցնի այն անձի հոգին, ով առաջինը կհատի կամուրջը։ Կամուրջը կառուցվել է, բայց տեղացիները խորամանկել են՝ կամրջի վրա առաջինը բաց թողնելով այծ։ Լեգենդի հիշատակին Սատանի կամուրջի մոտ գտնվող ժայռի վրա կարմիր ներկով նկարեցին սատանա և այծ ։ Այս պատկերները գոյատևել են մինչ օրս։ Սատանայի կամուրջը նեղ քարե կամար է՝ շուրջ 25 մ երկարությամբ, որը կառուցվել է կիրճի վրա՝ 22-23 մ բարձրությամբ։

Ռուսական բանակի անցումը

1799 թվականին Սուվորովի շվեյցարական արշավի ժամանակ ռուսական զորքերը, ցուցաբերելով բարձր մարտավարական հմտություն և հերոսություն, մարտին մասնակցեցին Սատանայի կամրջի երկայնքով։ Ուրսեռն գյուղից դեպի Սատանի կամուրջ տանող ճանապարհը անցնում էր նեղ (մինչև 3 մետր լայնությամբ) թունելի միջոցով` մոտ 60 մետր երկարությամբ, որը  պաշտպանված էր ֆրանսիական ջոկատի կողմից։ Ռուս զինվորներին հաջողվել է շրջանցել թունելը սարերի և գետի կիրճի երկայնքով և, հանկարծի հայտնվելով թունելի հակառակ կողմում, ջախջախել է ֆրանսիական ջոկատը։ Ֆրանսիական զորքը, որը գտնվում էր գետի հակառակ ափին սկսեցին ոչնչացնել կամուրջը։

Ռուսաստանցի զինվորները քանդել էին մոտակայքում գտնվող ախոռը։ Սպաները,  եղբայրներ Մեշչերսկիի առաջինի և Մեշչերսկի երրորդի գլխավորությամբ, տախտակները կապում էին սպաների շարֆերով և փակում էին կամրջի մեջ ձևավորված բացը, մինչդեռ զինվորները հակառակ ափին կռվում էին հակառակորդի հետ։ Առաջինը կամրջին ոտք դնողը  Մեշչերսկի երրորդն էր։ Նա մահացու վիրավորվեց և ընկավ անդունդը ՝ ժամանակ ունենալով ասելու. «Ընկերներ, մի մոռացեք ինձ ռազմազեկույցում»։ Սակայն ռուսական զորքը կարողացավ ետ շպրտել ֆրանսիացիներին։ Այնուհետև Սատանի կամուրջը մի քանի ժամվա ընթացքում վերանորոգվեց, և երեկոյան ժամը 16-ի սահմաններում Սուվորովի հիմնական ուժերը  անցան կամուրջը։

1888 թվականին այս կամուրջը, որը կանգնած էր գրեթե երեք դար և հիշվում էր Սուվորովի շվեյցարական արշավով, փլուզվեց։ Դրանից պահպանվել են ձախ ափի կառույցների մնացորդները, որի դիմաց  գտնվում է այսպես կոչված «ֆրանսիական հրապարակ», որտեղ պարտություն է կրել ֆրանսիական ջոկատը ՝ պաշտպանելով ելքը Ուրսեռն անցքից։ Այնուամենայնիվ, դեռևս 1830 թվականին նրա կողքին կառուցվեց մի նոր կամուրջ, որը նույնպես հայտնի դարձավ որպես «Սատանայի կամուրջ»։ Վերջապես, 1955 թվականին, երկրորդ կամրջի կողքին, որը մինչ օրս կանգնած է, բացվեց ժամանակակից ավտոճանապարհը՝ «Սատանի կամուրջը»։

1982 թվականին Շվեյցարիայում Սուրբ Գոթարդ թունելի բացման հարյուրամյակի առթիվ ձուլվեցին ոսկուց և արծաթից պատրաստված մի շարք հիշատակի մեդալներ։ Դրանցից մեկը նվիրված է Սատանայի կամրջի երկայնքով ռուսական զորքերի անցմանը։ Այն պատկերում է սատանայի կամուրջ ներխուժած ռուս զինվորներին, որոնՔ ձեռքերին ունեին դրոշակ՝ հետևյալ գրությամբ. «Կռիվ հանուն սատանայի կամրջի. 1799» ։

Ծանոթագրություններ 

Շվեյցարիայի կամուրջներ